Европэм и щIыпIэ нэхъ лъагэ дыдэр зыхъумахэр ящыгъупщакъым
Хэку зауэшхуэр къыщыхъеяуэ щыта махуэр дыгъуа- сэ ягу къыщагъэкIыжащ Iуащхьэмахуэ районым. Зауэм хэкIуэда лIыхъужьхэм я феплъыр здэщыIэ щIы-пIэ нэхъ лъагэ дыдэм — Терскол поселкэм сыхьэти 4-м щызэхуэсат КъБР-м и Правительствэм, Iуащхьэмахуэ районым, Эльбрус поселкэм я администрацэхэм я лIыкIуэхэр, «Iуащхьэмахуэ къэлъыхъуакIуэ гуп» жылагъуэ зэгу_хьэныгъэм и лIыкIуэхэр, Ипщэ дзэ округым, Шына_гъуэншагъэмкIэ федеральнэ къулыкъущIапIэм и Гъунапкъэхъумэ управленэу КъБР-м щыIэм, Урысейм и МЧС-м и Iуащхьэмахуэ къэлъыхъуакIуэ-къегъэлакIуэ гупым хэту къулыкъу зыщIэхэр, Терскол къуажэм щыпсэухэр, егъэджакIуэхэр. Абыхэм я щхьэр хуагъэщхъащ зауэ лъэхъэнэм Кавказыр щхьэмыгъазэу зыхъумахэм.
Къэпсэлъахэм къыхагъэщащ Бахъсэн псыщхьэм щекIуэкIа зауэшхуэр мы гъэм илъэс 75-рэ зэрырикъуар. 1943 гъэм мазаем и 13-м ди зауэлIхэм бийм и штандарт- хэр Iуащхьэмахуэ и щыгум кърадзыхри, абы СССР-м и къэрал ныпыр щаIэтыжауэ щытащ.
А махуэм районым и музейм къыщызэIуахащ «Ахэр Хэкум папщIэ зэуащ» гъэлъэгъуэныгъэр. Апхуэдэу жылагъуэхэм я библиотекэхэм щрагъэкIуэкIащ тхыдэм а и напэкIуэцI хьэлъэм теухуа зэхыхьэхэр.
Тарим Алисэ,
Iуащхьэмахуэ районым и щIыналъэ администрацэм и пресс-IуэхущIапIэ.
